 Ụlọahịa a gbachiri agbachiỤlọahịa ụmụ Naịjirịa a gbachiri agbachi na Ghana nọgbaaghara dapụtara nọnwa NọvembaKamgbe Mọnde, abalị atọ nke ọnwa Disemba, ka ụmụ Naịjirịa na-azụ ahịa na Ghana nọ na gbagharịa ọzọ.Akụkọ kwuru na ọtụtụ nime ha akpọpebeghi ụlọ ahịa ha kamgbe Monde nihi na ụmụokorobịa Ghana ji igodo gbachie ha niile.Ndị amaghị ndị ha bụ kpochiri ọdọahịa ụmụ Najiria na GhanaNdị Ghana a na-achụpụ ụmụ Igbo na-ere ahịa na be ha?Nwaanyị Igbo akwụọla ụdọ na GhanaEkene Mmadugha, otu onye Naịjirịa nọ na Ghana azụ ahịa gwara BBC Igbo na ya bụ ihe na-akawanye njọ.Nokwu ya: Izuuka abụọ gara aga ka ndị isi ahịa gwara anyị na ha nyere anyị otu izuuka ka anyị kwara laa.Anyị kọsaara ndị uweojii maka nke a mana onweghị ihe ha mere.Mgbe anyị pụtara nụbọchị Monde, anyị hụrụ na ụlọahịa anyị niile gbachiri agbachi.Ụfọdụ gara kụwaa igodo e ji gbachie ụlọahịa ha, nke a mere ka ọgbaaghara daa.Ụfọdụ ziteere BBC Igbo ihe onyonyoo na-egosi ebe ụfọdụ ụmụ Naịjirịa na-akụpụ igodo e ji gbachie ụlọọahịa ha.Ka ọ dị ugbua amabeghi ma o nwere onye merụrụ ahụ na ya bụ ọgbaaghara.Gịnị na-ese?E nwere iwu mba Ghana nke gbochiri ndị mbịarambịara ire ahịa naka naka nala ha bụ nke a kpọrọ retail na bekee.Aha iwu a bụ Ghana Investment Promotion Act nke afọ 2013.Iwu a kwukwara na onye mbịarambịara chọrọ imepe ahịa na Ghana ga-etinye ihr ruru otu nde dọla 1m nahịa ahụ.Mana ndị obodo na-ekwu na ụmụ Naiịjrịa nọ be ha azụ ahịa ejizughi otu nde dọla azụ ahịa.Ya mere ha ji chọọ ka ha niile kwara laa.Gịnị ka gọọmentị na-ekwu?Abike Dabiri katọrọ mmechi ọdụ ahịa ụmụ Naịjirịa na GhanaGọọmentị Naịjirịa katọrọ ya bụ mmechị ọdụ ahịa ụmụ Naịjirịa na Ghana.Abike Dabiri, bụ onye na-ahụ maka ụmụ Naịjirịa bị na mba ofesi kwuru na ya bụ ihe jọgburu onwe ya.Mana ọ rịọrọ ka onye ọbụla ghara imebi ihe maọbụ gaa ọgụ nihi na gọọmentị na-eleba anya nokwu ahụ.Mịnịsta Ghana na-ahụ maka azụmahịa na mmepụta ngwaahịa bụ Alan KyerematenNaka nke ọzọ, gọọmentị Ghana ekwubeghị ihe ọbụla.BBC gbara mbọ ịkpọtụrụ Mịnịsta Ghana na-ahụ maka ahịa bụ Alan Kyerematen.BBC gbakwara mbọ ịkpọtụrụ onyeisi ndị uweojii na Ghana bụ David Asante-Apeatu.Mana mbọ ndị a amịtaghị mkpụrụ nihi na ozi e zigara nakara e-mail ha lọghachiri azụ.Akụkọ ndị ọzọ ga-amasị gị:Ipob Anambra clash: Gọọmenti Anambra agbala nkịtị ka ọsọ ka na-agba nOraifiteEFCC akpụpụla Aisha Wakil ụlọikpeI nwetela Tax Identification Number gị?Ihe nkiri ga-amasị gị: 